open-index/open-wikipedia-markdown huggingface dataset:
Augustinertsjerke (Mainz)

De **Augustinertsjerke** (Dútsk: *Augustinerkirche*) is in barokke roomske tsjerke yn de Dútske stêd Mainz.  Yn de Twadde Wrâldkriich bleau de tsjerke sparre foar skansearrings troch de swiere bombardeminten op de stêd. De op de fûneminten fan in midsiuwske tsjerke boude tsjerke is de tsjerke fan it biskoplike preesterseminaarje Sint-Bonifatius.

## Skiednis
De tsjerke waard tusken 1768 en 1771 boud op it plak fan in sûnt 1260 boude goatyske tsjerke. De bouwers wiene de Augustiner hearemiten, dy't ek de foargonger boud hiene. Harren kleaster stie dêr sûnt 1260 oant de sekularisaasje fan 1803. De boumaster fan de tsjerke is ûnbekend.  

Nei de opheffing fan it kleaster yn 1893 waarden de gebouwen it preesterseminaarje fan it doe wer stifte bisdom Mainz.

## Arsjitektuer

De tsjerke is in let foarbyld fan barokke bou en wurdt troch de gebouwen fan it seminaarje en oare gebouwen omklamme. Allinne de foarse gevel is te sjen, dy't boppe de oare gebouwen fan de histoaryske binnenstêd útstekt.

Boppe it troch Nikolaus Binterim makke portaal is de kroaning fan Marije te sjen. De himelskeninginne wurdt tusken Augustinus fan Hippo, patroanhillige fan de Augustiner oarder, en syn mem Monika fan Tagaste útbylde.  

Súdlik en eastlik fan de tsjerke binne de eardere 18e-iuwske kleastergebouwen en de tsjintwurdige gebouwen fan it seminaarje. De súdlike fleugel fan it kleaster hat ek in ryk portaal mei bylden fan Nikolaus Binterim. 

It ynterieur fan de tsjerke niget nei de rokoko. It skip en it koer lykje in ienheid, in konsept dat faker yn de rokoko foarkomt.  

## Ynrjochting
De tsjerke makket troch de grutte alters en it plafondfresko, dat yn 1772 troch Johann Baptist Enderle oanbrocht waard, in tige rike yndruk. 

Yn 'e tsjerke stiet boppedat in byld fan Marije mei Bern út 1420, dat út de baarnende en yn 1807 ôfbrutsen goatyske Leaffrouwetsjerke rêden wurde koe en letter in plak krige yn de Augustinertsjerke.

## Oargel
It oargel fan de tsjerke is yn 1773 boud troch de bruorren Stumm. It is ien fan de seldsume letbarokke ynstruminten fan de oargelbouwers, dy't foar it measte orizjineel bleaun is. It oargel hat 31 registers op twa manualen en pedaal. De spyl- en registertraktueren binne mechanysk.
## Ofbylden

Augustinerstraße 34, 40 - Katholische Augustinerkirche.jpg|*Ynterieur*
Augustinerkirche, Deckenfresko.jpg|*Fresko plafond*
Main altar - Augustinerkirche - Mainz - Germany 2017.jpg|*Haadalter*


Stumm-organ in Agustinner Kirche.jpg|*Stumm-oargel*
Left side altars - Augustinerkirche - Mainz - Germany 2017.jpg|*Sydalters mei preekstoel en Marijebyld*
Leaffrouwetsjerke (Mainz)

De **Leaffrouwetsjerke** (Dútsk: *Liebfrauenkirche*, ek: *Maria zu den Stufen*, *Maria ad Gradus*; "Marije oan de Treppen") wie in goatyske tsjerke yn 'e Dútske stêd Mainz. De tsjerke stie eastlik fan 'e domtsjerke en waard yn 1807 ôfbrutsen. De tafoeging *zu den Stufen* (*ad Gradus*, "oan de Treppen") hie te meitsjen mei de hege trep, dy't fan it eastlike portaal nei de leger lizzende Fiskpoarte oan de Ryn late.

## Skiednis

Oannommen wurdt dat aartsbiskop Willigis, de boumaster fan de Mainzer domtsjerke en de Stefanustsjerke, ek de stifter wie fan de Leaffrouwetsjerke. De brûnzen portaaldoarren fan it Merkportaal fan de domtsjerke hongen eartiids yn de Leaffrouwetsjerke en datearje nammentlik út de tiid fan Willigis. 

Neffens in 11e-iuwske boarne waard it *novi monasterii S.Mariae*, it nije Marijekleaster, wijd. Oan it kleaster wie ek in munstertsjerke ferbûn, dy't op 17 april 1285 ôfbaarnde. In soad plak wie der net om de nije trijeskippige halletsjerke te bouwen; de steunbearen dy't oan de binnenkant fan de muorren waarden boud wize dêr op.  

It oarspronlike plan wie om njonken de útstekkende apsis twa tuorren te bouwen, mar dêrfan is allinne de bou fan in noardlike toer útfierd. De tsjerke krige krúsribferwulften en de kapitelen fan de pilaren hiene blêdmotiven. 

## Ferneatiging
By bestjittings troch it Prusyske leger yn 1793 rekke de tsjerke skansearre. It behâld fan de tsjerke wie wrachtsjes mooglik, mar ûnder Frânske besetting net oan de oarder. Biskop Joseph Ludwig Colmar koe net alle Mainzer tsjerken rêde en boppedat stie de tsjerke yn it paad foar de oanlis fan de Grande Rue Napoléon (de Ludwigsstrasse). Yn 'e jierren 1803 oant 1807 waard de tsjerke sloopt en de frijkommende stiennen waarden ferkocht foar de oanlis fan de fêsting en it ferbetterjen fan de Finther Landstrasse.

Tichteby it eastlike koer fan de domtsjerke op it hjoeddeiske Liebfrauenplatz binne ta neitins de sânstiennen omkanten fan de tsjerke yn de grûn te sjen. It plak fan it koer is yn 'e foarm fan in muorre te werkennen. 

## Oantinkens
De portaalbylden fan de tsjerke wurde yn it Landesmuseum Mainz bewarre. Yn it Merkportaal fan de domtsjerke hingje de brûnzen doarren, dy't earder yn it portaal fan de Leaffrouwetsjerke hongen. In út 1420 datearjend byld fan Marije mei in mei in fûgel boartsjende Jezus op har skoat koe yn 1807 op 'e tiid út de baarnende tsjerke helle wurde. It byld stiet hjoeddedei yn de Augustinertsjerke fan Mainz.
Macabre

**Macabre** is in Amerikaanske deathmetalband yn 1984 oprjochte yn Downers Grove. De band brocht yn 1989 syn debútalbum *Gloom* út. De teksten fan de band gean benammen oer searjemoardners, sike humor, en immen ferwûnje. Macabre hat seis studio-albums en ien live-album útbrocht. 

## Diskografy
### Studio-albums

### Live-albums
Opeth

**Opeth** is in Sweedske progressive metalband yn 1989 oprjochte yn Sörskogen. De band brocht yn 1995 syn debútalbum *Orchid* út. De teksten fan de band gean benammen oer de natoer, brutsen herten en it okkulte. Opeth hat trettjin studio-albums en fiif live-albums útbrocht. 

## Skiednis
Opeth waard oprjochte yn 1989 troch David Isberg. Dy frege de doe 16 jierrige Mikael Åkerfeldt om as bassist by de band te kommen. De begjinperioade fan 'e band waard karakterisearre troch in soad besettings- en rolwikselingen. As de úteinlike sjonger, gitarist en komponist is Mikael Åkerfeldt it iennichste oerbleaune lid en frontman fan de oarspronklike band. De gearstalling fan de band is ek letter meardere kearen feroare. Yn 2019 brocht de band in album yn twa talen út. Op CD1 stiene de nûmers yn it Ingelsk songen, op CD2 stiene deselde nûmers mar dan yn it Sweedsk.

## Diskografy
### Studio-albums

### Live-albums

### Kompilaasje-albums
Seksueel oer de grins geand hâlden en dragen

**Seksueel oer de grins geand hâlden en dragen** is in oerkoepeljende term foar alle foarmen fan hâlden en dragen dy't seksueel fan aard binne en sosjaal net troch de bûgel kinne. Immen dy't him of har dêr skuldich oan makket, siket kontakt mei in oare persoan om dy sûnder tastimming, frijwilligens, lykweardigens, leeftyds- of ûntwikkelingsadekwaasje, kontekstadekwaasje of selsrespekt oer te heljen, te beynfloedzjen, te manipulearjen, te sjantearjen of op oare wize te twingen ta seksuele hannelings. Under seksueel oer de grins geand hâlden en dragen falle: seksuele yntimidaasje, seksuele oantaasting, seksuele mishanneling, ferkrêfting, ynsest en oare foarmen fan seksueel misbrûk. 

Seksueel oer de grins geand hâlden en dragen kin ûnderferdield wurde yn trije kategoryen:
*ferbaal, troch te praten of tekstberjochten te stjoeren fia e-mail of sms, bgl. troch seksueel tinte opmerkings te meitsjen of seksueel ûnfoechsume fragen te stellen;
*non-ferbaal, troch te hanneljen, bgl. troch seksueel ûnfoechsume gebearten te meitsjen, jins eigen geslachtsdiel te ûntbleatsjen of in dickpic te stjoeren;
*fysyk, troch it slachtoffer op in seksueel tinte en ûnfoechsume wize oan te reitsjen.

Der is by seksueel oer de grins geand hâlden en dragen net altyd sprake fan in strafber feit. As in wurkjouwer bgl. in opmerking oer de boarsten fan ien fan syn wurknimsters makket, kin it suver net oars as dat it om seksueel oer de grins geand hâlden en dragen giet. Dat is maatskiplik ûnakseptabel, mar dêrmei noch net strafber. By strafbere foarmen fan seksueel oer de grins geand hâlden en dragen giet it om seksueel geweld en sedemisdriuwen.

Seksueel oer de grins geand hâlden en dragen komt, yn ferskillende mjitte, yn alle kultueren fan 'e wrâld foar. Net alle kultueren definiëarje sok wangedrach persiis itselde, dus wat yn ien kultuer beslist as seksueel oer de grins geand hâlden en dragen sjoen wurdt, kin yn in oare kultuer as ûnskuldich beskôge wurde. Binnen de Westerske kultuer komt seksueel oer de grins geand hâlden en dragen foar yn alle maatskiplike klassen en alle sosjale fermiddens. Yn 2012 publisearre de Rutgers Stichting in ûndersyk dêr't út nei foarren kaam dat yn Nederlân 40% fan alle froulju en 13% fan alle manlju te krijen hân hat mei ûnwinske lichaamlik kontakt mei in lid fan it oare geslacht. It wiere persintaazje slachtoffers fan seksueel oer de grins geand hâlden en dragen leit perfoarst noch in stik heger, om't yn it ûndersyk ferbaal en non-ferbaal seksueel oer de grins geand hâlden en dragen net meinommen is, likemin as fysyk seksueel oer de grins geand hâlden en dragen mei leden fan itselde geslacht.
Marijke Groenewoud

**Marijke Groenewoud** (Hallum, 28 jannewaris 1999) is in Frysk reedriidster. 
Yn desimber 2021 pleatste Groenewoud har foar de Olympyske Winterspullen yn Peking.

## Persoanlike rekôrs

## Resultaten
Suzanne Schulting

**Suzanne Schulting** (Grins, 25 septimber 1997) is in Frysk shorttracker.
Suzanne is de dochter fan de eardere fuotballer Jan Schulting.

Op de Olympyske Winterspullen 2018 yn Pyeongchang, Súd-Korea, wûn Schulting in gouden medalje op de 1000 meter, wêrmei't se de earste Nederlânske Olympysk kampioene yn it shorttracken waard. Se helle ek in brûnzen medalje op de 3000 meter estafette, dêr't se mei Yara van Kerkhof, Jorien ter Mors en Lara van Ruijven in nij wrâldrekord sette yn de B-finale en it team troch (twa) penalty's yn de A-finale fan Sina en Kanada gie noch nei it tredde plak. Op de Olympyske Winterspullen 2022 yn Peking wûn se sulver op de 500m en ferdigene se mei súkses de Olympyske titel fan 2018 op de 1000m. Op 13 febrewaris 2022 wûn se mei it Nederlânske team Olympysk goud op de shorttrackestafette.

Schulting waard wrâldkampioen op de 1000 meter en yn 2019 algemien. Yn 2019, 2020 en 2021 waard se Europeesk shorttrackkampioen. Ek docht se mei op de lange baan.

## Erkenning

Yn 2014 keas de KNSB har tas Shorttracktalint fan it jier en fan 2016 oant 2023 mei sân opienfolgjende jierren as Shorttracker yn it jier (fan 2020 oant de Priis Peter van der Velde Bokaal, yn 2021 waard de priis net útrikt fanwegen de COVID-19-pandemy).
Nei har earste Olympyske oerwinning op de Winterspullen yn Pyeongchang, waard Schulting yn maart 2018 beneamd as Ridder yn de Oarder fan Oranje Nassau. Yn datselde jier waard se troch in sjuery fan aktive Nederlânske atleten en in faksjuery keazen as Sportfrou fan it Jier. Schulting naam it by de ferkiezing op tsjin hurdrydster Jorien ter Mors en ek de hurdfyts wrâldkampioenen Anna van der Breggen en Annemiek van Vleuten.

Yn juny 2019 waard se op It Hearrenfean mei in búste eare op de *Walk of Fean* yn It Hearrenfean as Sportfrou fan de Regio. Troch oanhâldend fandalisme waard de búste yn desimber 2019 weihelle út de iepen romte.

## Persoanlike rekôrs langebaanriden
Saxon (band)

**Saxon** is in Britske NWOBHM metalband yn 1978 oprjochte yn Barnsley. De band brocht yn 1979 syn debútalbum *Saxon* út. De teksten fan de band gean benammen oer Skiednis, Mytology en Motoren. Saxon hat fiifentweintich studio-albums en tretjin live-albums útbrocht. 

## Skiednis
Saxon hat in tal besettingswikselingen hân, fan de orizjinele besetting binne allinnich Biff Byford en Paul Quinn oerbleaun. 

Drummer Pete Gill ferliet yn 1981 de band fanwegen in blessuere oan syn hân; hy waard ferfongen troch Nigel Glockler, dy 't ek fanwege in blessuere tusken 1987 en 1988 tydlik ferfongen waard troch Nigel Durham.

De bassist Steve Dawson gie yn 1986 fuort en opfolger Paul Johnson ferliet de band 2 jier letter. Nibbs Carter wurdt úteinlik syn ferfanger en is noch hieltyd bassist by de band.

Gitarist Graham Oliver gie yn 1995 fuort en waard ferfongen troch Doug Scarratt. Nei al dy wikselingen kundige ek Glockler oan dat er fuortgie, en sa waard de Dútser Fritz Randow de safolste drummer fan de band bleau oant 2004 oan, wêrnei 't Jörg Michael him ferfong. Nei in jier ferliet ek hy de band, wêrnei 't Glockler wer weromkaam.

## Diskografy
### Studio-albums

### Live-albums

### Kompilaasje-albums
Spirit 84

**Spirit 84** wie in Fryske hardcore punkband oprjochte yn 1996. Yn 1998 brocht de band it album *Beyond The Call of Frienship* út. Yn 2001 wie Spirit 84 de Fryske iepener op it Wâldrock festival.

## Albums
### Studio-albums
Calamity Jane (betsjuttingsside)

"**Calamity Jane**" hat yn de Wikipedy ferskate betsjuttings:

*Calamity Jane (1852-1903), in bekende persoanlikheid út it Wylde Westen

## Films en tillefyzje
*''Calamity Jane'' (film), in Amerikaanske westernmusicalfilm út 1953 mei Doris Day yn 'e titelrol
**[[The Legend of Calamity Jane]]*, in Amerikaansk-Frânske tekenfilmsearje út 1997-1998

## Muzyk
### Bands
*Calamity Jane (punkband), in Amerikaanske fammegroep út 'e 1990-er jierren dy't punk- en grungemuzyk spile
*Calamity Jane (countryband), in Amerikaanske fammegroep dy't countrymuzyk spilet

### Albums en lieten
*''Calamity Jane'' (album), it soundtrackalbum fan 'e film út 1953
*''Calamity Jane'' (liet), in liet fan 'e Frânske sjongster Camélia Jordana út 2010

## Strips
*''Calamity Jane'' (stripalbum), in stripalbum út 1967 yn 'e rige *Lucky Luke*, fan Goscinny en Morris 

## Toaniel
*''Calamity Jane'' (musical), in toanielmusical út 1961
Tjaardaflats

De **Tjaardaflats** binne trije markante wenflats fan trettjin ferdjippingen yn Drachten, gemeente Smellingerlân.

## Skiednis
Om de enoarme groei fan Drachten fan de jierren fyftich ôf yn goede banen te lieden, skeakele de gemeente Smellingerlân de arsjitekten Van den Broek en Bakema yn dy't bekend wiene fan harren weropbou-arsjitektuer yn Rotterdam, Dy rjochten de winkel- en fuotgongersgebieten fan de Kaden, it Mûnein, de Noard- en Suderbuert yn nei foarbyld fan de Lijnbaan yn Rotterdam.

Om Drachten in stedsker oansjen te jaan, ûntwurpen sy ek de Tjaardaflats dy't yn 1970 oan de eastlike râne fan Drachten by it Oerterper Fallaat boud waarden. De trije flatgebouwen krigen de nammen 'de Stins', 'de Pleats' en 'de State'. De strjitnamme Tjaarda ferwiist nei de eardere Tjaarda State dy't ea yn Rinsumageast stie. In soad strjitten yn de wyk De Wiken-East dêr't de flats steane ferwize nei (eardere) stinzen, states en bûtenpleatsen yn Fryslân.

IT wie de bedoeling dat jonge pearkes der harren earste wenning fine soene en der mei harren bern in libbene wyk fan meitsje soene, mar de praktyk wie wjerstribbiger. It ferrin wie heech en de sosjale koheezje leech. Troch op 'e nij omtinken feroare dat geandewei en de lykflierse apparteminten yn de Tjaardaflats blieken paradoksaal genôch krekt foar senioaren oantreklik te wêzen. De flats binne boud as sosjale hierwenten, mar oan de ein fan de jierren 90 waard besletten de frijkommen hierflats te ferkeapjen.

Yn 1993 joech wenningbouferiening Talma oan ûntwerper Henk Lampe de opdracht om de kleuren te betinken foar de kezinen, doarren en ruten foar de renovaasje fan de Tjaardaflats. Ek ûntwurp Lampe de trije hoekige lufels mei brievebussen. De kopgevels waarden isolearre en de waarmte-isolaasjelaach ôfwurke mei laaistien. Foar elk fan de trije flats ûntwurp Lampe in unyk patroan en kleur foar de laaien, sadat se in eigen identiteit krigen. Dat wie benammen wichtich om de anonimiteit fan de searjebou te trochbrekken.

## Monumint foar Takomstich Lok
As earste fan de fjouwer stedsmarkearringen fan Drachten waard ein 2018 by de tagongsdyk oan de eastkant fan Drachten it 'Monument voor Toekomstig Geluk' ûntbleate. Keunstner Frank Koolen liet him ynspirearje troch de jierren 60 doe't de Tjaardaflats ûntwurpen waarden. Op syk nei in tiidleas byld dat it foarútgongsleauwe fan de jierren 60 útdrukt, besleat Koolen om de flatbewenners in raket te jaan om te ferwizen nei de earste minske op de moanne (Neil Armstrong) as wichtich symboal foar it leauwen yn in bettere takomst. Ynspirearre troch de bernlike humor fan Dada, in keunststreaming mei in bysûndere skiednis yn Drachten, wurke Koolen gear mei syn doe sânjierrige dochter oan it ûntwerp.
Suicidal Tendencies

** Suicidal Tendencies** is in Amerikaanske metalband yn 1981 oprjochte yn Los Angeles. Yn 1983 brocht de band syn debútalbum "Suicidal Tendencies" út. Suicidal Tendencies hat fjirtjin studio-albums en twa live-albums útbrocht.

## Diskografy
### Studio-albums

### Live-albums

### Kompilaasje-albums
De Hoop (Den Oever)

**De Hoop** yn Den Oever is in reiddutsen muonts út 1672. De mûne hat oant de jierren 1930 tsjinst dien as nôtmûne en is yn 1952 troch de stifting *Oud Wieringen* ta behâld oankocht, dy't de mûne restaurearje liet. 

Hjoeddeiske eigner is de yn 1991 stifte feriening *De Wieringer Molens*. Dy feriening hat de mûne tusken 1995 en 1998 op 'e nij restaurearje litten. By dy restauraasje is de kape ferfongen. De mûne hat in flecht fan 17 meter en der is nea wjukferbettering oanbrocht. 

De mûne is regelmjittich oan it wurk en op tiisdeis en woansdeis te besjen.

## Keppeling om utens
* Mûnedatabase
* De Hollânske Mûne
* Allemolens.nl
Heidenske Kapel

De **Heidenske Kapel** is in kapel tusken it doarp Stroe en it buorskip Smerp op it eardere eilân Wieringen (gem. Hollâns Kroan). De kapel stiet op it tsjerkhôf en waard yn 2016 boud yn 'e styl fan in romaanske kapel. De kapel is regelmjittich iepen foar besinning of it baarnen fan in kearske (sjoch foar de iepeningstiden op de side fan de Stifting 'Heidenske Kapel Wieringen'). De kapel foarmet in ûnderdiel fan de kuierrûte 'In het voetspoor van Willibrord'. Pylgers ûnderweis nei Santiago de Compostella kinne yn de kapel in stimpel foar harren boekje helje.  

## Skiednis

It tsjerkje stiet op in plak dat foar it kristenjen al in religieuze betsjutting hie. Yn de 7e iuw waard dêr in houten tsjerkje boud, dy't troch Willibrord (658-739) ynwijd waard. Dy tsjerke waard letter ferfongen troch in tsjerke fan dowestien. Ut argeologysk ûndersyk hat bliken dien dat dy tsjerke likernôch 20 meter lang wie. Letter ferfoel de tsjerke ta in kapel, dêr't noch gravueres fan bewarre bleaun binne. Yn it lêste fearn fan de 19e iuw waard de kapel fanwegen brekfalligens ôfbrutsen en sûnt stie der op it hôf fan Stroe gjin tsjerke mear.

## Weropbou
De weropbou fan de Heidenske Kapel wie in inisjatyf fan partikulieren, dy't foar dat doel de stifting 'Heidense Kapel' oprjochten. Foar de bou fan de kapel wie goed EUR 123.000 nedich, dat opbrocht waard troch de befolking; oanfolle troch mei jeften fan de stifting Talent en it Waadfûns. 

## Baarch
Boppe de noardlike yngong fan de âlde kapel siet eartiids in gevelstien mei dêrop in baarch. De baarch late ta ferûnderstellings dat de stien oanbrocht wie om joaden bûten de tsjerke te hâlden, mar dat wol saakkundigen eins net oan om't der gjin joaden op Wieringen wennen. Oaren tochten dat de baarch mei Sint-Antonius te krijen hie, mar ek soks wol jin net oan, om't de tsjerke oan Willibrord en net oan Antonius wijd wie. Nei alle gedachten hie de baarch te meitsjen mei de tiid foar it kristenjen; foar de heidenske Germanen wie de baarch in symboal fan fruchtberens en wolstân en ek yn Dútslân binne yn muorren fan tige âlde tsjerkjes soartgelikense bylden út heidenske timpels fûn. Dat soe ek de namme Heidenske Kapel ferklearje. Fanwegen de frijsinnigens fan de bewenners fan Wieringen waarden de ynwenners troch oaren ek wol 'heidenen' neamt. Ek dat soe de namme ferklearje kinne. Yn 1921 waard de stien noch bewarre yn it Biskoplik Museum fan Haarlim, mar wêr't de orizjinele stien tsjintwurdich bedarre is wit nimmen. Ek tsjintwurdich is yn de muorren in gevelstien fan in swyn oanbrocht.
My Minds Mine

**My Minds Mine** is in Fryske grindcore metalband oprjochte yn Reduzum en is aktyf sûnt 1995. De band brocht yn 1998 syn debútalbum "*Between Soothing Consolation and Uncontrollable Madness*" út. Yn 2002 hold de band dermei op, mar makke yn 2015  in trochstart. My Minds Mine hat trije studio-albums útbrocht.  Yn 1999 wie My Minds Mine de Fryske iepener op it Wâldrock festival.

## Diskografy
### Studio-albums

### Split-albums

### Kompilaasje-albums
Deviate (Belgyske band)

**Deviate** wie in Belgyske Hardcore punkband en wie aktyf tusken 1991 en 2003. De band brocht yn 1998 syn debútalbum "*Between Soothing Consolation and Uncontrollable Madness*" út. Yn 2003 hold de band dermei op.

## Diskografy
### Studio-albums

### Live-albums
Hendrikus Cornelis Marie van Beers

**Hendrikus Cornelis Marie van Beers** (Rotterdam, 17 july 1890 - Zeist, 2 jannewaris 1964) wie in Nederlânske arsjitekt.

Van Beers waard yn 1890 berne as soan fan de Rotterdamske arsjitekt Francis Jacobus Cornelis Josephus fan Beers en Agatha Johanna Cornelia Maria Minderop. Lykas syn heit waard er arsjitekt. Van Beers ûntwurp in tal roomsk-katolike tsjerkegebouwen ûnder mear yn Amstelfean, Haaksbergen, It Hearrenfean, Ljouwert en Soest.

De troch him yn de jierren tritich fan de 20e iuw ûntwurpen Sint-Dominikustsjerke yn Ljouwert, de Hillige Geasttsjerke op It Hearrenfean en de Sint-Willibrordustsjerke yn Achter-Drempt binne erkend as ryksmonumint.

De Carolus Borromeüstsjerke yn Soesterberg, de Sint-Annatsjerke yn Amstelfean, de kleasterkapel Sint-Jozef yn Arnhim en de Mariaskoalle yn Soest binne gemeentlike monuminten.

Van Beers troude op 21 jannewaris 1919 yn Brummen mei Theodora Agatha van de Loo, dochter fan in stienfabrikant. Hy ferstoar yn jannewaris 1964 yn de âldens fan 73 jier as gefolch fan in auto-ûngemak op de Oortseweg yn Zeist.


Leeuwarden Sint-Dominicuskerk1.jpg|Sint-Dominikustsjerke yn Ljouwert
20130303 Heilige Geestkerk Heerenveen Fr NL.jpg|Hillige Geasttsjerke op It Hearrenfean
Achter-Drempt, kerk foto3 2010-07-20 15.39.JPG|Sint-Willibrordustsjerke yn Achter-Drempt
Pieter Rinze Bloemsma

**Pieter Rinze Bloemsma** (Amsterdam, 23 april 1899 - ûnder Bloemendaal, 4 jannewaris 1975) wie in Nederlânske arsjitekt.

## Libben en wurk
Hy wie in soan fan Abele Pieters Bloemsa en Femmigje Rinzes van der Meulen. Hy wie troud mei Dorothea Elisabeth Herpel. It pear wenne lange tiid yn Amsterdam-Súd, mar ferhuze yn 1960 nei Bloemendaal/Overveen.

Hy krige in oplieding ta boukundich tekener en hie foar syn keuring militêre tsjinst (ôfkard) al fjouwer jier keunstniverheidsskoalle (ambachtsskoalle) dien.

Hy hat gebouwen yn hiel Nederlân ûntwurpen, somtiden alline, mar ek yn gearwurking mei oaren. Hy betsjinne him meast fan de boustyl Nije Bouwen. Ut 1940 stamt syn gearwurking mei Justus Hendrik Scheerboom oan de Fokke Simonzstraat 27 -29 yn Amsterdam-Sintrum (gemeentlik monumint).

Yn 1956/1957 arbeide er op mei Gerrit Rietveld oan de Westereinflat, in ryksmonumint. Yn 1958 folge in gearwurking mei Herman Knijtijzer oan it Hotel Slotania, Amsterdam Slotermeerlaan. Ut dy tiid datearret ek in wenning yn Utert dat in gemeentlik monumint is.

Oare gebouwen dy't er ûntwurpen hat binne de Sterflat yn Heerlen, de Via Regia Sterflat yn Maastricht, it Servotel yn Drachten en Haarlem-Hoog yn Haarlim.


File:Overzicht voorgevel - Amsterdam - 20357057 - RCE.jpg|Westereindflat
File:2020 Fokke Simonszstraat 27-29 (1).jpg|Fokke Simonszstraat 27-29
File:Het Servotel Drachten.JPG|Servotel, Drachten
Katarinatsjerke (Jislum)

De **Katarinatsjerke** is in tsjerkegebou oan de Hikkaarderdyk yn Jislum yn de gemeente Noardeast-Fryslân. De tsjerke is net mear yn gebrûk foar de earetsjinst. De protestantske bewenners fan Jislum foarmje mei dy fan Wânswert de protestantske gemeente Wânswert/Jislum.

## Skiednis

Yn de roomske tiid wie de tsjerke fan Jislum wijd oan Katarina fan Aleksandrje. De Jislumer tsjerke wie mei dy fan Ginnum, Reitsum en Lichtaard in dochtertsjerke fan Hallum. Neffens in akte fan 1550 oer it útgraven fan de tsjerkhôfsgrêft fan Hallum wiene de parochianen fan dy doarpen ferplicht om dêroan mei te wurkjen. 

De midsiuwske tsjerke waard nei de reformaasje in protestantske tsjerke. Jacob Stellingwerf tekene de Jislumertsjerke yn de 18e iuw as in goatysk tsjerkje mei in súdlike tagong en op de westlik kant fan it skip in tuorke mei spits. Nei alle gedachten is de tsjerke dêrnei ommitsele of ferfongen troch in oare tsjerke. D. Cannegieter tekene de tsjerke flak foar de sloop as in gebou mei yn de súdlike muorre grutte rûnbôge ramen, wylst de tagong yn de westlike muorre siet. Yn 1886 waard de âlde tsjerke ferfongen troch de hjoeddeiske.  

Fan de âlde tsjerke datearret noch in yn 1445 getten klok fan Jehannes fan Wou en in yn 1637 getten klok fan Jacob Noteman. As de klok altiten al yn Jislum hongen hat, dan is it moai wis dat de tsjerke yn de midsiuwen wijd wie oan Sint-Katarina.

Sûnt 1983 waard de herfoarme tsjerke net mear brûkt foar tsjinsten. De tsjerke ferfoel jimmeroan mear en it like der op dat sloop net te kearen wie. Ta behâld fan de tsjerke rjochten de Jislumers yn 2000 in stifting op en mei stipe fan oerheid en ferskate organisaasjes waard de tsjerke dêrnei rillegau restaurearre. Sûnt dy tiid krige ek de namme fan de Jislumer patroanhillige werom. Op de wynwizer binne de symboalen fan de hillige, it rêd en it swurd, oanbrocht. Yn 2018 waard ek de toer oan de stifting oerdroegen en yn 2019 folge it tsjerkhôf. 

Fanwegen de 17e-iuwske preekstoel, de twa klokken út 1445 en 1637 en it 18e-iuwske meganyske oerwurk is de tsjerke in ryksmonumint. 

## Oargel
It oargel fan de tsjerke waard yn 1925 troch Bakker & Timmenga boud. It oargel telt acht registers op ien manuaal. It pedaal is oanhongen.  

## Keppeling om utens
* PKN Burdaard-Wânswert-Jislum
* Disposysje oargel
Altar

** Altar**  wie in Nederlânske deathmetalband oprjochte yn Coevorden en wie aktyf tusken 1990 - 2007 en 2016 - 2018. Yn 1994 brocht de band syn debútalbum "Youth Against Christ" út. Altar hat fiif studio-albums  útbrocht.

## Diskografy
### Studio-albums

### Kompilaasje-albums
Stedssikehûs (Ljouwert)

It **Stedssikehûs** is in eardere sikehûs yn de stêd Ljouwert.

## Skiednis
It Stedssikehûs wie fêstige op Blokhuisplein 38. De twa oare sikehuzen yn Ljouwert wiene it Sint Bonifatius Hospitaal en it Diakonessehûs. It gebou stie njonken de yngong fan de eardere finzenis Blokhúspoarte. It sikehûs waard yn 1971 ferfongen troch it nije Stedssikehûs oan de Borniastrjitte dat de namme Triotel krige. Op 15 febrewaris 1971 wie de ferhuzing nei it Triotel. Yn augustus waard nei 130 jier ôfskied naam fan it Stedssikehûs. Yn oktober 1971 waard it gebou sloopt. It terrein waard in parkearterrein. 

It pân Ossekop 11 wie fan 1921 oant 1971 it susterhûs fan it Stedssikehûs.

Voorgevel - Leeuwarden - 20132743 - RCE.jpg|It susterhûs, Ossekop 11, yn 1963.
Triotel

It **Triotel** is in earder gemeentlik sikehûs yn de stêd Ljouwert.

## Skiednis
Triotel waard yn 1968-1971 boud as ferfanging fan it Stedsikehûs oan it Blokhuisplein. De earste stien/ tinkstien waard op 25 oktober 1968 lein troch steatssekreataris foar Sosjale Saken en Folkssûnens Roelof Kruisinga. It nije kompleks joech trije foarmen fan soarch: sikehûs, ferpleechhûs en fersoargingshûs. It gebou krige keunstwurken fan keramist Kees van Renssen en byldhouwer George van der Wagt.

It sikehûskompleks waard op 16 febrewaris 1971 yn gebrûk naam. It sikehûs hie 220 bêden, it ferpleechhûs 200 en it letter boude fersoargingshûs 160 bêden. Op 10 augustus 1971 waard Triotel troch Prinses Beatrix iepene.

Yn 1982 fusearre Triotel mei twa oare Ljouwerter sikehûzen: It roomsk-katolike Sint Bonifatius Hospitaal en Diakonessehûs ta it MCL. It Triotel waard omdoopt ta MCL-Súd. Yn 1987 boude it MCL op it terrein by Triotel in nij sikehûs. Yn 2004 waard de namme MCL-Súd wizige yn MCL. It ferpleechhûs fan Triotel / MCL krige yn 1989 de namme Bornia Herne. It fersoargingshûs krige de namme Abbingahiem en waard yn 2012 renovearre.
Urban Dance Squad

**Urban Dance Squad** wie in Nederlânske hiphopband, dy 't in cross-over brocht fan rock, hiphop, rap en wat reggae. De band brocht yn 1989 syn debútalbum "*Mental Floss for the Globe*" út. Yn 2000 hold de band dermei op. Mar yn 2006 die de band noch in reüny optreden.

## Diskografy
### Studio-albums

### Live-albums

### Kompilaasje-albums
In Flames

**In Flames** is in Sweedske metalband oprjochte yn Goateboarch.  Yn 1994 brocht de band syn debútalbum *Lunar Strain* út. Inf Flames hat tretjin studio-albums en fiif live albums útbrocht. 

## Skiednis
Yn 1990 ferliet Jesper Strömblad syn band Ceremonial Oath dêr't hy spile mei twa oare lettere In Flames-leden, Anders Fridén en Anders Iwers, Strömblad woe nije muzyk meitsje en tegearre mei Johan Larsson en Glenn Ljungström] foarmen se de band In Flames. Tsjintwurdich is allinnich Anders Fridén noch oer as orizjineel lid.

In Flames naam in demo op dy 't se opstjoerden nei it platelabel Wrong Again Records. De platemaatskippij fûn de demo goed genôch foar in platekontrakt. De band begûn al te wurkjen oan it album *Lunar Strain*, dat yn 1994 útkaam. Yn it begjin hie In Flames allinnich trije fêste bandleden en hierde by elk optreden in tal sesje muzikanten. De leden wiene it sêd om konstant minsken yn te hieren en rekrutearren doe Anders Fridén op sang en Björn Hettinga op drums, dêrmei waard band kompletearre.

## Diskografy
### Studio-albums

### Live-albums

### Kompilaasje-albums
De Onderneming (Hippolytushoef)

**De Onderneming** is in reiddutsen nôtmûne yn it Noard-Hollânske doarp Hippolytushoef.

De mûne is in yn 1851 as in nôt- en pelmûne boude achtkante boppekruier. Nei't yn 'e jierren 1920 earder it pelwurk al ferwidere waard, rekke de mûne yn 'e jierren 1930 bûten gebrûk, mar de omstannichheden fan 'e Twadde Wrâldkriich makken dat de mûne reparearre en op 'e nij ynset waard. Nei de kriich bleau de mûne oant 1950 wurkjen. 

Yn 1952 kocht de stifting 'Oud Wieringen' de mûne oan. Yn 'e jierren 1960 folge in restauraasje fan 'e bûtenkant, mar yn 2000 is de mûne mei in grutte restauraasje ek wer mealree makke. 

De wjukkefoarm is Ald-Hollânsk en de flecht 19,75 meter. Op 'e souder dêr't it earder pelwurk stie is hjoed-de-dei in koekebrekker.   

Oant likernôch 1970 stie de mûne noch frij fan bebouwing en beammen. Sûnt is it biotoop foar de mûne der net better op wurden. Oarspronklik hie de mûne trije koppels mealstiennen. Dat binne der tsjintwurdich noch twa. Yn 2019 binne twa nije roeden stutsen.    

De mûne is hjoed-de-dei ien fan 'e twa mûnen fan de feriening 'De Wieringer Molens'. De oare mûne fan 'e feriening is *[[De Hoop (Den Oever)|De Hoop]]* yn Den Oever. 
## Keppeling om utens
* Mûnedatabase
* De Hollânske Mûne
* Allemolens.nl
Nikolaastsjerke (Westerland)

De **Nikolaastsjerke** is de tsjerke fan it doarp Westerland yn de Noard-Hollânske gemeente Hollâns Kroan. De tsjerke giet werom op de 12e of 13e iuw, mar it âldste diel fan it hjoeddeiske gebou is de ier 16e-iuwske toer, wylst de tsjerke 19e-iuwsk is.

## Skiednis

It oarspronklike oan Nikolaas fan Myra wijde romaanske tsjerkje stie op in ferhege tsjerkhôf. Yn 1778 besocht de skilder Pieter van Cuyck it eilân en dy beskreau de tsjerke as in dowestiennen tsjerkje mei in frijsteande stompe toer. De midsiuwske tsjerke waard yn de 19e iuw ôfbrutsen en yn 1826-1828 waard tsjin de âlde toer in lyts eklektysk sealtsjerkje mei in trijesidich koer oanboud. It âldste diel fan 'e toer datearret út it begjin fan de 16e iuw. De toer is letter ophege en mei in piramidedak ôfsletten. Eartiids lei by de tsjerke in galgefjild.         

Yn de toer hinget in klok dy't troch J. Godefridi yn 1510 getten is. De klok waard yn de Twadde Wrâldkriich foardere, mar is neitiid werom kommen. 

Yn 1953 waarden by de tsjerke in pear 12e-iuwske sarkofagen fûn. Ien dêrfan is nei de tsjerke fan Hippolytushoef brocht, de oare nei it Aldheidkundich Museum op Skoklân. Fragminten fan oare fynsten bleaune yn Westerland.

## Ynterieur
De tsjerke hat in ienfâldige preekstoel út it begjin fan 'e 19e iuw mei in koperen 17e-iuwske kroantsje. 

Van Cuyck skreau oer syn besite oan de tsjerke dat der sarken en deakisten stiene, dy't fersierd wiene mei reliëfs, wêrfan't de betsjutting ûndúdlik wie. Neffens de skilder soene dy út de tiid fan de Wytsings datearre ha. De stiennen binne sûnder ûndersyk yn it ferline ferlern gien.

## Oargel
It oargel komt oarspronklik fan 'e yn 1952 boude Ingelske Tsjerke oan de Ary van der Spuyweg yn De Haach en waard troch Pels boud. Oan it begjin fan 'e jierren 1960 waard dat oargel ferfongen troch in grutter Pels-oargel en it oerstallige lytse oargel waard doe ferkocht oan de herfoarme gemeente fan Westerland, dêr't it tsjintwurdich op de westlike kreake stiet. It oargel besit 17 registers op twa manualen en pedaal.    

## Keppeling om utens
* Orgelsite: disposysje oargel
De Fisker (Ljouwert)

**De Visser** of **De Fisker** is in eardere seachmûne yn Ljouwert yn de provinsje Fryslân.

## Skiednis
De houtseachmûne De Fisker waard neamd nei de famylje Visser dy't yn de 19e iuw yn de mûne wenne. De mûne stie oan de Dokkumer Ie op it stee dat mei 'Houtpolle' oantsjut waard. De mûne waard yn 1910 ûnttakele. Op 16 jannewaris 1964 waard de mûne fan de firma Timmermans & Zn. troch brân ferwoastge.
Immortal

**Immortal** is in Noarske blackmetalband yn 1991 oprjochte yn Bergen. De band brocht yn 1992 syn debútalbum *Diabolical Fullmoon Mysticism* út. De teksten fan de band gean benammen oer de winter, kriich, grimmitigens, en winterdemoanen. Immortal hat njoggen studio-albums en ien live-album útbrocht. Yn 2003 hold de band dermei op, mar makke yn 2006 in trochstart, sûnt 2020 is it ûndúdlik of't de band noch bestiet of mei skoft is. 

## Diskografy
### Studio-albums

### Live-albums

### Kompilaasje-albums
Stormtroopers of Death

**Stormtroopers of Death** better bekend ûnder de ôfkoarting **S.O.D.** wie in metalband dy 't as njonkenprojekt oprjochte waard troch de gitarist Scott Ian fan Anthrax. De band brocht yn 1985 syn debútalbum *Speak English or Die* út. De teksten fan de band binne benammen humoristyske parodyen oer polityk en geweld. Stormtroopers of Death hat twa studio-albums en ien live-album útbrocht. 

## Diskografy
### Studio-albums

### Live-albums

### Kompilaasje-albums
Frysk Skaakbûn

It **Frysk Skaakbûn** (offisjeel ***Friese Schaakbond***) is in by de KNSB oansletten skaakbûn dat skaakaktiviteiten yn Fryslân koördinearret. It bûn waard oprjochte yn 1905 en organisearret alle jierren in teamkompetysje mei as heechste klasse de promoasjeklasse wêryn't acht achttallen in heale kompetysje spylje dat 1 x tsjininoar útkomme. De kampioen fan de promoasjeklasse krijt de titel 'Clubkampioen fan de Friese Schaakbond' en hat it rjocht te promovearjen nei de tredde klasse fan de KNSB-kompetysje. Under de promoasjeklasse wurdt spile yn de 1e klasse, de 2e klassen A en B, de 3e klassen A en B, de 4e klasse en de 5e klassen A en B. 

It bûn organisearret alle maitiden in toernoai om it persoanlik kampioenskip.

## Keppelingen om utens
*Eigen webside
*Teamkompetysje FSB
Fermanje fan Hippolitushoef

De **Fermanje fan Hippolytushoef** oan 'e Vermaningsteeg is de tsjerke fan 'e minnistegemeente Wieringen. De tsjerke is in ryksmonumint. De tsjerke wurdt ienris yn 'e twa wiken brûkt. 

## Skiednis
Eartiids foarmen de minnisten nei de herfoarmen de grutste tsjerklike mienskip fan Wieringen. Wieringen hat wat religy oanbelanget altiten wat in frijsinnich karakter hân en oars as wenst wiene religieus mingde houliken hiel gewoan. Nei alle gedachten wie der al yn 'e 16e iuw in minnistegemeente. Ferdield oer it eilân wiene der trije plakken dêr't de minnisten by inoar kamen: op de Gest by Den Oever, Stroe en krekt eastlik fan Hippolytushoef. Nei't dy fan Den Oever ferkocht waard, bleaune der noch twa fermanjes op it eilân oer. Monumintaal wiene de gebouwen net; de fermanje fan it Wieringer minniste bolwurk Stroe wie net mear as in skuorre mei in reiten tek, ek al krige dy yn 1738 stiennen muorren. Dat tsjerkje stie efter in pleats en doe't de pleats yn 1933 ôfbaarnde, gyng ek de fermanje fan Stroe mei de brân ferlern. Dêrnei hie op Wieringen allinne Hippolytushoef  noch in fermanje. 

## Tsjerke
De hjoeddeiske tsjerke ferfong de earste fermanje fan Hippolytushoef dy't oan 'e Elft stie. Yn 'e rin fan 'e 19e iuw wie dy tsjerke oan fernijing ta en der waarden al plannen makke om dat út te fieren. Mar in legaat en betingst fan Lijsbeth Veerdig brocht feroaring yn de plannen en ynstee fan renovaasje folge ôfbraak fan de âlde tsjerke oan 'e Elft en in nijbou yn Hippolytushoef. Op 4 septimber 1861 waard troch de pakesizzer fan de dûmny de earste stien lein foar nijbou, dy't noch yn itselde jier yn gebrûk nommen waard.

De tsjerke is yn 'e rin fan de tiid wakker itselde bleaun. Dat jildt net allinne foar de bûtenkant, mar ek oan it ynterieur feroare der net in soad. De brânskildere ramen binne yn 1938 oanbrocht troch de firma Bogtman út Haarlim. 

## Oargel
It oargel op de westlike kreake is boud troch Van Dam út Ljouwert en waard op 29 juny 1913 yn gebrûk nommen.   

## Keppeling om utens
* Disposysje oargel
HammerFall

**HammerFall** is in Sweedske powermetalband oprjochte yn Goateboarch.  Yn 1997 brocht de band syn debútalbum *Glory to the Brave* út. HammerFall hat tolve studio-albums en twa live albums útbrocht. Yn 2006 brocht de band in nije ferzje fan de fideoklip *Hearts on Fire* út mei it Sweedske froulju's curlingteam foar de Olympyske Winterspullen 2006 yn Turyn.

## Diskografy
### Studio-albums

### Live-albums

### Kompilaasje-albums
De Haan (Frjentsjer)

**De Haan** is in ferdwûne seachmûne yn de stêd Frjentsjer.

## Skiednis
De mûne kaam út de stêd Snits en waard yn 1892 nei Frjentsjer ferpleatst om de op 1 oktober 1891 ôfbaarnde seachmûne De Eendracht te ferfangen. De Haan waard yn 1912 fanwegen stoarmskea ûnttakele. Op 26 septimber 1975 waard de mûne troch brân ferwoaste.
Klaarkampster Weeshûs

It **Klaarkampster Weeshûs** is in monumintaal pân yn de stêd Frjentsjer.

## Beskriuwing
It hûs mei sealdak tusken topgevels (tútgevels) waard yn 1552 boud as gasthûs. Yn it tiidrek 1597 oant 1665 tsjinne it as weeshûs. De maniëristyske gevelstien (17 septimber 1598) op de hoeke fernijt dat prior Gerardus Agricola fan kleaster Klaarkamp by Rinsumageast in soad goed dien hat foar de weesbern. In oare gevelstien (6 jannewaris 1665) fermeldt de rêding fan greve Johan Maurits by in ûngemak op in njonkenlizzende brêge wêrby't er yn it wetter rekke. 

It pân is sûnt 21 febrewaris 1967 in ryksmonumint. Yn 1984 hat it gebou yn de brân stien. 
Streeksintrum *De Skûle* is yn it gebou fêstige. 


Overzicht -links Godsacker - Franeker - 20074332 - RCE.jpg|It gebou yn 1962 (sûnder topgevels)
Franeker, Gevelsteen Klaarkampster weeshuis.jpg|Gevelstien (1598)
Gevelsteen (1665) - Franeker - 20276153 - RCE.jpg|Gevelstien (1665)
Gomarus Kolleezje

It **Gomarus Kolleezje** is in sûnt 1974 besteande, grifformearde skoallegroep foar fuortset ûnderwiis yn Noard-Nederlân, mei praktykûnderwiis, vmbo, havo, vwo, gymnasium en ttû.

It Gomarus Kolleezje hat lokaasjes yn Assen, Drachten, Grins (5) en Ljouwert. Yn Grins binne lokaasjes oan de Magnoliastrjitte, Lavendelweg en trije lokaasjes oan it Vondelpad. Foar learlingen yn de boppebou fan havo/vwo is it allinnich mooglik om les te folgjen yn Ljouwert en op Vondelpad 1.

In lokaasje yn Súdhorn waard yn juny 2019 sletten fanwegen te min learlingen. Dat waard feroarsake troch it feit dat in soad learlingen út Súdhorn en omkriten yn Grins nei skoalle giene.

## Keppeling om utens
* Offisjele webside
Rykskweekskoalle (Drachten)

De eardere Rykskweekskoalle yn Drachten is in skoalgebou set yn 1923/24 dat werbestimd is ta appartemintekompleks foar wenjen mei begelieding, 'Torenstate'.

## Skiednis
Dizze Ryksdeinormaalskoalle-Rykskweekskoalle foar ûnderwizers waard yn 1923/24 boud neffens in ûntwerp fan gemeente-arsjitekt A.S. Vellinga. Hy joech de skoalle de stylskaaimerken fan de doe populêre Amsterdamske Skoalle en de art deco. Noch foar de Twadde Wrâldoarloch wie der in útwreiding fan it gebou oan de Houtleane. De oarspronklike oerhoekske bakstiennen hoekpartij, dy't it meast represintatyf wie foar de ekspresjonistyske ynterbellumarsjitektuer, waard yn 1954 ferboud.

Nettsjinsteande it wizige hoekepart bliuwt it gebou in wichtich en werkenber ûnderdiel fan de bebouwing oan de Torenstrjitte, benammen troch de gearhing mei de eardere Rykslânbouwinterskoalle (1921/22, ryksmonumint) en it ferieningsgebou 'Pro Rege', sûnt 2000 Christian Fellowship Drachten (1924/1953, gemeentlik monumint). Mei dêrom hat it pân yn 2015 de status fan gemeentlik monumint krigen.

Yn 1968 feroaren de kweekskoallen yn de pedagogyske akademy (PA) wêrnei't it gebou oan de Torenstraat 14 yn de jierren 70 yn gebrûk naam waard as kantoar fan de tsjinst gemeentewurken en yn de jierren 80 troch de Ryks Middelbere Lânbouskoalle, letter AOC Friesland. Nei 't AOC Fryslân yn de jierren 90 besleat om al it middelber beropsûnderwiis (nivo 3 en 4) te konsintrearjen yn Ljouwert, wie it skoalgebou net mear sa yn gebrûk.

Yn 2014 krige it gebou in nije funksje en waard dêrom yngreven ferboud mei behâld fan de gevel en wichtige boukundige details. Der waarden santjin selsstannige apparteminten realisearre foar jongeren en jongfolwoeksenen mei in lichte ferstanlike beheining en ek hat it kompleks in mienskiplike moetingsromte en kantoarromte foar 24 - oers begelieding. Ekspertise- en behannelsintrum Alliade (foarhinne Reik) stipet de bewenners by it selsstannich wenjen en funksjonearjen.
Accept

**Accept** is in Dútske metalband yn 1976, yn Solingen oprjochte.  Yn 1979 kaam har debútalbum "Accept" út. Yn 1989 waard de band opheft, mar yn 1992 waard in trochstart makke, om yn 1997 der wer mei op te hâlden. Tusken 1997 en 2009 wiene der meardere reünyoptredens wêrûnder yn 2005 op Wâldrock. Fanôf 2009 is de band wer aktyf. Yn de rin fan de jierren had de band in protte wikselingen yn de besetting hân. Accept hat sechstjin studio-albums útbrocht en fjouwer live-albums.

## Diskografy
### Studio-albums

### Live-albums

### Kompilaasje-albums
Rustenburg (plak yn Súd-Afrika)

**Rustenburg** is in stêd oan de foet fan de Magaliesberg-bergen yn de Súdafrikaanske provinsje Noardwêst, 112 kilometer noardwestlik fan Johannesburg. It is ien fan pakken yn it lân, dy't wat ynwennertal oanbelanget hurd waakst. Tichteby de stêd binne de twa grutste platinaminen en de grutste platinaraffinaderij fan 'e wrâld, Precious Metal Refiners (PMR). PMR produsearret likernôch 70% fan de platinaproduksje yn 'e wrâld. De rykswei N4 rint as in snelwei by de stêd lâns. 

Rustenburg stiet bekend om syn noflike waar. De lokale lânbou produsearret sitrusfruchten, tabak , pinda's, sinneblompitten, maïs, weet en fee.

Yn Rustenburg stiet it Royal Bafokengstadion mei 40.000 sitplakken. It stadion wie ien fan de plakken dêr't yn 2010 spile waard om de kup fan it Wrâldkampioenskip fuotbal 2010.

Krekt noardlik fan Rutsenburg leit it Nasjonale park Pilanesberg mei grinzgjend dêroan Sun City.

## Skiednis

Rustenburg waard yn 1850 troch foartrekkers stifte as bestjoerlik sintrum foar it omlizzende plattelân. Neffens dûmny Lion Cachet krige it plak de namme "om't de Boeren dêr minder te lijen hiene fan ynfallen fan lânseigen stammen", it wie om it sa te sizzen in rêstich plak. Op 11 febrewaris 1859 waard troch Dirk Postma de lokale grifformearde tsjerke yn Rustenburg stifte. Guon fan de earste sittings fan it Transvaalske parlemint fûnen al yn 1852 plak yn Rustenburg. De presidint fan de Súdafrikaanske Republyk (Transvaal ) Paul Kruger kocht yn 1863 Boekenhoutfontein, in buorkerij fan 5 km² noardwestlik fan Rustenburg. Yn 1971 waard de restauraasje fan de pleats foltôge, dy't útfierd waard troch de arsjitekt Johan de Ridder. Nei de restauraasje waard de pleats op de monumintelist ynskreaun. De pleats bestiet út trije gebouwen mei al it orizjinele meubilêr fan Paul Kruger.

Yn Thlabane, in doarp bûten Rustenburg, setten tsjin it midden fan de 19e iuw likernôch 1000 Afrikaansktalige Tswana's mei stipe fan it parlemint harren nei wenjen. Dat wiene minsken dy't lang op buorkerijen wenne hiene en njonken de taal ek de wensten fan de Afrikaners oernommen hiene. Troch brek oan ynfrastruktuer koene hja bygelyks gjin Afrikaansk ûnderwiis folgje of nei de tsjerke gean sadwaande is dy mienskip oergien op Tswana en Ingelsk as taal thús.

## Boerenkrigen
By de earste Britske besetting fan 1877 bouden de Ingelsen yn de kriich fan 1880-1881 in fort. De oanfal fan de Boeren op it fort wisten de Ingelsen ôf te slaan. Ek yn de Twadde Boere-oarloch waard om it gebiet fochten by Buffelspoort, Moedwil, Kosterrivier en Olifantsnek.

## De famylje Bhyat
Under de earste bewenners fan Rustenburg wiene ek kolonisten fan Yndiaaske komôf. De famylje Bhyat levere in grutte bydrage oan de skiednis fan Rustenburg, om't dy in izerhannel besiet, dy't foar de Boeren fan grut belang wie yn de kriich tsjin de Ingelsen. Foar de leverings troch de famylje waard yn goud betelle. Nei de famylje waard letter in strjitnamme ferneamd.

## Talen (sifers fan 2011
* Afrikaansk 41,2%
* Tswana 27,9%
* Ingelsk 11,9%
* Súd-Sotho	4,0%
* Oars	15,0%

## Berne
* Pik Botha
* Johan Botha (tenoar)
* John Cranko
* Bettie Cilliers-Barnard
Femke Kok

**Femke Kok** (Nij Beets, 5 oktober 2000 ) is in Frysk langebaanrydster. Yn febrewaris 2020 waard Kok wrâldkampioen op de teamsprint.

## Juniorseizoenen (2018/2019 en 2019/2020)
Kok makket al grutte yndruk mei har tiden by de junioaren en se heart ek by de Nederlânske top by de senioaren. As 1e jier junior A (seizoen 2018/2019) waard se 3x wrâldkampioen yn Baselga di Piné en einige se 3 kear op it 2e plak.

By de Nasjonale Ofstânskampioenskippen fan 2020 helle Kok in startbewiis foar it WK ôfstannen fan 2020. Se wist ynearsten net oft se nei it WK ôfstannen woe, om't se har hiele seizoen foar it WK Junioren pland hie. Twa wiken letter ferraste se harsels en elkenien troch ek it fjirde plak te bemachtigjen op it Europeesk kampioenskip ôfstannen, wêrmei't se oantoande dat se meidwaan koe yn de Europeeske top. Yn it lêste wykein fan febrewaris 2020 wûn se twa kear goud op de Junior Wrâldkampioenskip op de 500 meter en 1000 meter, en wûn de junior allround titel.
### Seizoen 2020/2021
Oan 'e ein fan it seizoen 2019–2020 is Kok junior ôf en sil se oankundigje dat se it folgjende seizoen ride sil foar Team Reggeborgh. By de earste wrâldbekerkompetysje op 23 jannewaris 2021 wûn Kok foar it earst sûnt maart 2011 goud út namme fan Nederlân op de 500 meter, en ferbettere fuort har eigen persoanlik rekôr (desimber 2020) fan 37,08. Kok soarge foar in unikum troch yn de trije opfolgjende wrâldbekerwedstriden de 500 meter yn totaal fjouwer kear op rige te winnen. Dêrmei waard se ek winner yn it klassemint.

### Seizoen 2023/2024
Op it WK Sprint 2024 yn Inzell wist Kok wer sulver de winnen, diskear foar Jutta Leerdam mar efter de oppermachtige Miho Takagi.

## Persoanlike rekords